Grojogan Madakaripura

Grojogan Madakaripura minangka salah sawijining wisata grojogan ing Prabalingga. Wisata iki ana ing Desa Negororejo, Kacamatan Lumbang, Kabupaten Prabalingga, Provinsi Jawa Wetan. Lokasi Grojogan Madakaripura kalebu ing kawasan Taman Nasional Bromo Tengger Semeru. Grojogan iki wis dijenengi grojogan paling dhuwur ing Jawa, kanthi dhuwur watara 200 mèter lan jembaré watara 25 mèter.
Turis sing teka ing wisata Madakaripura bisa nggunakake kendaraan umum utawa pribadi. Yen nggunakake kendaraan umum, pengunjung bisa miwiti perjalanan saka terminal Prabalingga, banjur numpak kendaraan mênyang Desa Lumbung. Sawisé iku, mênyang Lumbung terus mênyang Bromo. Mêngko pengunjung bisa mandheg ing ngarep lawang mlebu wisata Grojogan Madakaripura.
Pengunjung sing nggunakake kendaraan pribadi bisa ngliwati jalur Prabalingga-Bromo, liwat wilayah Tongas. Sajrone perjalanan, pengunjung bakal nemokake pertigaan Sukapura, banjur belok nengen lan terus mênyang wilayah Lumbung. Tekan Pasar Lubung, pengunjung mung belok nengen. Banjur terus nganti tekan lawang mlebu wisata.
Nalika mlebu wisata Grojogan Madakaripura, pengunjung bakal disambut dening rong reca Patih Gajah Mada. Patung pisanan nggambarake Mahapatih ngadeg jejeg sinambi ngacungake kerise. Banjur reca kapindho nuduhake Mahapatih lungguh semedi. Anane reca iki minangka sejarahe grojogan Madakaripura.
Papan Grojogan Madakaripura ana ing ujung lembah sing wujude relung, papan iki tepate ing lereng Gunung Bromo kanthi dhuwur 1000 mèter saka lumahing sagara (permukaan air laut). Grojogan iki diubengi tebing dhuwur sing kebak lumut. Wisata grojogan iki dibukak wiwit taun 1991.
Kanggo tekan grojogan utama, pengunjung kudu mlaku watara 1,5 kilomèter utawa udakara 20 menit. Sajrone lelungan mênyang grojogan, pengunjung bakal weruh panorama bukit lan aliran kali.
Nyedhaki lokasi grojogan utama, pengunjung bakal nemokake grojogan langsir ing pinggir dalan. Wujudipun grojogan langsir menika dipunsebabaken saking pancuran banyu saking sela-sela perengan. Mula iku, para pengunjung diprayogakake nganggo jas udan supaya ora têlês kêbês.
Ing papan wisata Grojogan Madakaripura ugi wonten bakul jas udan, kanthi ragad kira-kira Rp 5.000. Kajaba iku, ana pelindung HP sing regane kira-kira Rp. 20.000-Rp 25.000.
Kanggo mlebu wisata Grojogan Madakaripura, pengunjung dikenai karcis wisata Rp. 22.000 kanggo warga lokal, lan Rp 45.000 kanggo turis mancanagara. Wisata iki bukak saben dina, wiwit jam 07.00-16.00 WIB.
Sarana ingkang wonten ing tlatah wisata Grojogan Madakaripura inggih menika warung jajanan, papan nyewa payung uga plastik, kamar mandi lan sarana liyane.
Jeneng Grojogan Madakaripura dijupuk saka mitos ingkang sumêbar ing masyarakat. Kacarita grojogan iki minangka papan semedi kang pungkasan dening Mahapatih Gajah Mada. Adhedhasar prastawa iku, jeneng Madakaripura dijupuk. Madakaripura dumadi saka telung tembung, “Mada” iku kapethik saka jeneng Gajah Mada, “Kari” tegesé pusaka lan “Pura” tegesé semedi utawa donga. Mitos menika ingkang njalari grojogan iki dipunsebat Madakaripura.
Mitose Gajah Mada pikantuk dhaerah punika minangka peparingipun Hayam Wuruk, ya iku raja Majapahit. Wilayah iki diwènèhaké marang Mahapatih sawisé Perang Bubat. Gadah Mada nglampahi sisa panguripane wonten ing tlatah Grojogan Madakaripura. Grojogan iki minangka papan leren pungkasanipun Mahapatih Gajah Mada.
Mitos iki sing ndadekake panggonan iki suci. Ing kasunyatan, grojogan Madakaripura digunakake minangka papan kanggo ritual Mendak Tirta Yadnya Kasada ing taun 1944 Saka. Ing grojogan Madakaripura, warga sakitar tumeka gwae ngumpulaken tirta.